Електротехничка школа „Никола Тесла” Ниш

Електротехничка школа „Никола Тесла“ Ниш је средња школа у којој се образују кадрови за електротехничка занимања. Налази се у Нишу, у улици Александра Медведева број 18, у градској општини Црвени Крст. Историја школе Школа је основана 1969. године, издвајањем електротехничког одсека из јединствене Техничке школе која је имала пет различитих одсека: архитектонски, грађевински, машински, енергетски и телекомуникациони. Школа је у почетку радила у згради Техничке школе. Од 1972. године школа наставља рад у новој згради изграђеној од средстава самодоприноса. Школа постаје самостална образовно васпитна установа 1989. године. Образовни профили Електротехничка школа „Никола Тесла“ остварује план и програм електротехничке струке за следеће образовне профиле у четворогодишњем трајању: Електротехничар рачунара, Електротехничар електронике, Електротехничар енергетике, Електротехничар за расхладне и термичке уређаје, Електротехничар аутоматике, Електротехничар процесног управљања. Школске 2007/2008. године школа је добила нови огледни образовни профил у четворогодишњем трајању: Техничар за мехатронику. Школске 2012/2013. године школа је добила нови огледни образовни профил у четворогодишњем трајању: Електротехничар информационих технологија. Образовни профили III и V степена Школа је верификована и за образовне профиле III степена: Електромеханичар за машине и опрему, Електромонтер мрежа и постројења; као и за образовне профиле V степена: Електроенергетичар за мреже и постројења, Електроенергетичар за електричне инсталације, Електротехничар специјалиста за програмску опрему, Електротехничар специјалиста за аутоматику, Електротехничар специјалиста за расхладне и термичке уређаје. Просторије и опремљеност Образовни и васпитни рад у школи се одвија у учионицама, кабинетима, лабораторијама и школским радионицама. Школа располаже завидним бројем лабораторија за обављање практичне наставе: Лабораторија за електричне машине и мерења у енергетици, Лабораторија за металску праксу, Лабораторија за развојна постројења и електричне мреже, Лабораторија за електро праксу, Лабораторија за електричне инсталације, Лабораторија за рачунарство и програмирање, Лабораторија за електронику, Лабораторија за електрична мерења, Лабораторија за примену рачунара у електротехници, Лабораторија за расхладне и термичке уређаје, Лабораторија за рачунарство и информатику, Лабораторија за електронска мерења и дигиталну електронику, Лабораторија за аутоматику. Школа има библиотеку са фондом књига који обухвата сву потребну литературу за ученике и професоре. Такође, школа има спортске терене за кошарку, одбојку, рукомет и мали фудбал, као и теретану и гимнастичку салу. Школа има јединствену рачунарску мрежу и део је академске рачунарске мреже, преко које има обезбеђен 24-часовни Интернет. Занимљивости Министарство просвете, науке и технолошког развоја Републике Србије и Електротехничка школа „Никола Тесла“ из Ниша су организатори школског, регионалног и републичког такмичења основних школа из информационих технологија - Тесла Инфо Куп (ТиК). Ово такмичење први пут је одржано 2011. године као ревијално, а 2012. године је стекло републички ранг. Ученици Електротехничке школе „Никола Тесла“ уређују електронски часопис Електрон. Галерија Напомене Референце Спољашње везе Званични сајт Електротехничке школе „Никола Тесла“ Ниш Часопис ученика Електротехничке школе „Никола Тесла“ Ниш Архивирано на веб-сајту Wayback Machine (24. септембар 2015)